Source: https://www.sbc.si/2019/02/07/dodatek-na-delovno-dobo-po-novem-nic-vec-obvezno-dolocen-in-povsem-stvar-dogovora-v-kolektivni-pogodbi/
Timestamp: 2019-03-25 03:58:59+00:00

Document:
Klub Slovenskih podjetnikov – GIZ | Vrhovno sodišče pritrdilo stališču delodajalcev: Višina dodatka na delovno dobo je stvar dogovora
Vrhovno sodišče pritrdilo stališču delodajalcev: Višina dodatka na delovno dobo je stvar dogovora
Domov Izbrani nasveti Vrhovno sodišče pritrdilo stališču delodajalcev: Višina dodatka na delovno dobo je stvar dogovora
Novičnik – uporabne informacije in nasveti odslej v vašem nabiralniku nekajkrat mesečno
Janko Kodila z novo blagovno znamko postal najboljši podjetnik v kmetijstvu: »V svoji tržni niši je inovativen«
7. februar, 2019	v Izbrani nasveti
Delodajalci in sindikati lahko v kolektivnih pogodbah na ravni dejavnosti samostojno uredijo višino dodatka za delovno dobo. Torej tako dolžino in način upoštevanja delovne dobe kot odmerni odstotek. Tako je pred dnevi odločilo Vrhovno sodišče RS.
Nasvet pripravil: Igor Knez, Direktor za lobiranje in pravne zadeve, SBC
Vrhovno sodišče RS je presojalo odločitev Višjega delovnega in socialnega sodišče izpred leta dni. Omenjeno sodišče je namreč sprejelo z vidika delodajalcev sporno in vprašljivo odločitev, v kateri je povzelo, da s kolektivno pogodbo na ravni dejavnosti ni mogoče skrajšati dolžine upoštevanja delovne dobe.
Takšna odločitev je za delodajalce, ki so spoštovali kolektivne dogovore sindikatov in delodajalskih organizacij v posameznih dejavnostih, predstavljala tveganje, da bodo morali dodatno plačati svojim zaposlenim dodatek za delovno dobo za nazaj. To pa bi zanje lahko pomenilo veliko dodatno breme (stroške).
Vrhovno sodišče: Stranke se lahko o dodatku dogovorijo same
Vrhovno sodišče RS v odločitvi pojasnjuje, da je strankam kolektivne pogodbe na ravni dejavnosti prepuščeno, da samostojno uredijo višino dodatka za delovno dobo. Torej tako dolžino in način upoštevanja delovne dobe kot tudi odmerni odstotek. Podlago za samostojno urejanje strankam kolektivne pogodbe dajejo 9., 129. in 222. člen Zakona o delovnih razmerjih. Zakon razen priznavanja pravice do dodatka za delovno dobo namreč ne opredeljuje ne pogojev (dolžine in načina upoštevanja delovne dobe) ne višine v smislu odmernega odstotka. Zato je jasno, da je oboje stvar kolektivnega urejanja, je ugotovilo Vrhovno sodišče RS.
Primer dovoljene drugačne ureditve
– Delavec, zaposlen od leta 2001, je sprva prejemal dodatek za delovno dobo v višini 0,5 % za vsako leto skupne delovne dobe (skupna delovna doba).
– Od 2006 (po prenehanju veljavnosti Splošne kolektivne pogodbe za gospodarske dejavnosti; SKPgd, Ur. l. RS, št. 40/97) do vključno 2015 je prejemala 0,5 % dodatka za vsako leto delovne dobe, prej dosežene pri drugih delodajalcih, in 0,6 % dodatka za vsako leto zaposlitve pri toženki kot zadnjem delodajalcu (skupna delovna doba + delovna doba pri zadnjem delodajalcu).
– Od 2016 dalje je delavec v skladu z novo ali prenovljeno kolektivno pogodbo dejavnosti prejemal samo še dodatek na delovno dobo z upoštevanjem delovne dobe, dosežene pri zadnjem delodajalcu (po 0,6 % za leto delovne dobe).
Za več informacij se lahko obrnete na: igor.knez@slovenianbusinessclub.si
Jezeršek pomagal ustvariti dogodek, ki je Slovenijo spremenil v središče kulinarične Evrope
21. marec, 2019	v Novice o članih
SBC predsednika vlade Marjana Šarca poziva k sestanku z vsemi ključnimi gospodarskimi organizacijami
Napovedujemo: Nova številka globalne izdaje SBC Podjetnika kmalu na vaši mizi
19. marec, 2019	v Napovednik

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče